**ААТ «Лідахарчканцэнтраты»** (**Лідскія харчовыя канцэнтраты**; руск.: Лидапищеконцентраты; Лидские пищевые концентраты) — беларускае прадпрыемства харчовай прамысловасці, якое знаходзіцца ў г. Ліда Гродзенскай вобласці.

Гісторыя
--------

Лідскі камбінат харчовых канцэнтратаў (пазней быў ператвораны ў завод) быў заснаваны ў 1944 годзе на базе бровара Папірмейстара. Прадукцыя прызначалася для забеспячэння вайсковых частак 3-га Беларускага фронта харчаваннем. У 1947 годзе была праведзена першая рэканструкцыя камбіната. У 1950—1951 гадах пачалася вытворчасць сухіх сняданкаў «Геркулес». У 1961 годзе быў уведзены ў эксплуатацыю цэх лёгкай кукурузы (пасля ператвораны ў цэх насыпных прадуктаў), у 1967 годзе — цэх па вытворчасці кукурузных палачак. У 1972 ці 1977 годзе завод стаў галаўным прадпрыемствам Лідскага вытворчага аб’яднання харчова-канцэнтратнай прамысловасці («Лідахарчканцэнтратпрам»), у якое ўвайшлі таксама Ашмянскі завод харчовых канцэнтратаў і Наваградскі і Радунскі агародніна-сушыльныя заводы. У 1988 годзе быў уведзены ў эксплуатацыю новы цэх насыпных прадуктаў. У 1991 годзе завод увайшоў у склад канцэрна «Белдзяржхарчпрам» Міністэрства сельскай гаспадаркі і харчавання Рэспублікі Беларусь. У 1997 годзе завод быў ператвораны ў адкрытае акцыянернае грамадства «Лідскія харчовыя канцэнтраты» (скарочана — «Лідахарчканцэнтраты»).

Сучаснае становішча
-------------------

Кісель хуткага прыгатавання.
Завод вырабляе больш за 100 найменняў прадукцыі пад брэндамі «*Лидкон*», «*Лидские приправы*», «*Tvitnik*», «*Хрумстик*», а таксама пад брэндамі буйных гандлёвых сетак па іх замове. Завод вырабляе першыя і другія абедзенныя стравы, кісялі, жэле, шматкі (аўсяныя, ячменныя і пшанічныя), заправы, крухмал, пладовыя віны, а таксама праводзіць фасаванне лімоннай кіслаты, крухмалу, какава-парашка, соды і іншых прадуктаў.

На прадпрыемствы працуе больш за 400 супрацоўнікаў.

Па стане на 2016 год 80,97 % акцый прадпрыемства належаць дзяржаве — канцэрну «Белдзяржхарчпрам».

Зноскі
------

1. 1 2 3 4 5  История компании Архівавана 25 мая 2020.  (руск.)
2. 1 2 3  ОАО «Лидские пищевые концентраты»  (руск.)
3. 1 2 3  Лідскія харчовыя канцэнтраты // Беларуская энцыклапедыя: У 18 т. Т. 9: Кулібін — Малаіта / Рэдкал.: Г. П. Пашкоў і інш. — Мн. : БелЭн, 1999. — Т. 9. — С. 250.
4. ↑  Открытое акционерное общество «Лидские пищевые концентраты», г. Лида Гродненской области  (руск.)
5. ↑  Открытое акционерное общество «Лидские пищевые концентраты»  (руск.)
6. ↑  ААТ Лiдахарчканцэнтраты  Архівавана 18 верасня 2020.
7. ↑  ОАО Лидапищеконцентраты: Системный подход — основа успеха!  (руск.)
8. ↑  Перечень акционерных обществ с долей госкомимущества в уставном фонде по состоянию на 25 июля 2016 г. Архівавана 19 мая 2021.  (руск.)

Спасылкі
--------

* Афіцыйны сайт

| ⛭Канцэрн «Белдзяржхарчпрам» |
| --- |
| Цукровая прамысловасць | Гарадзейскі цукровы камбінат ·  Скідзельскі цукровы камбінат ·  Жабінкаўскі цукровы завод ·  Слуцкі цукрарафінадны камбінат ·  Еўратарэкс |  |
| Кандытарская прадукцыя | «Камунарка» ·  «Спартак» ·  «Чырвоны харчавік» ·  «Чырвоны Мазыранін» ·  Кандытарская фабрыка «Слодыч» ·  «Конфа» |
| Маслатлушчавая прадукцыя | Мінскі маргарынавы завод ·  Віцебскі алейнаэкстракцыйны завод ·  Бабруйскі завод раслінных алеяў ·  Гомельскі тлушчавы камбінат |
| Алкагольныя напоі | Брэсцкі лікёра-гарэлачны завод «Белалка» ·  Віцебскі лікёра-гарэлачны завод «Прыдзвінне» ·  Гомельскі лікёра-гарэлачны завод «Радамір» ·  «Мінск Крышталь» ·  Гродзенскі лікёра-гарэлачны завод ·  Клімавіцкі лікёра-гарэлачны завод ·  Мазырскі спіртагарэлачны завод ·  Мінскі завод пеністых він ·  Харчовы камбінат «Весялова» ·  Пухавіцкі харчкамбінат |
| Кансервавая і Харчканцэнтратная | «Гама густу» ·  Віцебскі плодаагароднінны камбінат ·  Маларыцкі кансерваваагароднінасушыльны камбінат ·  Лідскія харчовыя канцэнтраты |
| Іншыя | «Белсолад» ·  «Крыніца» ·  Гродзенская тытунёвая фабрыка «Нёман» ·  Мазырсоль ·  Дражджавы камбінат ·  «Палімер» ·  «Машхарчпрад» ·  «Оргхарчпрам» ·  «Экзон-Глюкоза» |